A SZOMBATHELYI SPORTSZOLGÁLTATÓ
KÖZHASZNÚ TÁRSASÁG

SZERVEZETI ÉS MŰKÖDÉSI SZABÁLYZATA

Tartalomjegyzék

I. Bevezető										  3. old.

II. A társaság szervezete								  5. old.

III. Szakmai szempontból meghatározó tevékenysége				  9. old.

IV. A szervezeti egységek és főbb feladataik					11. old.

V. Munkavégzéssel kapcsolatos szabályok						13. old.

VI. Zárórendelkezések								14. old.

I.

B E V E Z E T Ő

Szombathely Megyei Jogú Város Önkormányzata a Magyar Köztársaság Polgári Törvénykönyvéről szóló 1959. évi IV. tv. 57-60. §-iban foglaltak (a továbbiakban Ptk.); A gazdasági társaságról szóló 1997. évi CXLIV. tv I-VII. és XI. fejezetei (továbbiakban: Gt.); a közhasznú szervezetekről szóló 1997. évi CLVI. tv. (továbbiakban: Kszt.) alapján kiemelkedően közhasznú társaságot alapított 2005. augusztus 1-i hatállyal, melynek részletes szabályait a következőben állapítja meg.

Általános rendelkezések

A társaság cégneve:           Szombathelyi Sportszolgáltató Közhasznú Társság
 	 			 /rövidítve: Sportszolgáltató Kht./

Székhelye:
9700 Szombathely, Markusovszky u. 8.

A társaságnak ügyvezetője:

		Név: Takács József	Lakcím: 9700 Szombathely, Kisfaludy S. u. 49.

A társaság telefonszáma:
				94/513-760

Bankszámlájának száma:
				OTP Bank Rt. 11747006 - 20208963

A cég cégjegyzékszáma:
18-14-000056

A cég statisztikai számjele:
				22198499-9261-571-18

A cég adószáma:
				22198499-1-18

A társaság alapítója

 		  Szombathely Megyei Jogú Város Önkormányzata
		  9700 Szombathely, Kossuth L. u. 1-3.
		  Alapítói határozat száma: 264/2005. (VI.23.) Kgy. sz. határozat

A társaság működésének időpontja:

Az alapító társaságot határozatlan időre alapítja, tevékenységét 2005. év augusztus 01. napján kezdi meg.

A társaság felügyeleti szerve
Vas Megyei Bíróság Cégbíróság

A társadalmi közös szükséglet kielégítéséért felelős szerv
Szombathely Megyei Jogú Város Önkormányzata
9700 Szombathely, Kossuth L. u. 1-3.

A társaság célja

Az alapító a társaságot Szombathely város sportéletének fellendítése és kiszolgálása érdekében hozza létre, a társaság közhasznú szolgáltatásaiból a tagjain kívül más is részesülhet.

A társaság tevékenységi köre TEÁOR szerint:

4.	A társaság tevékenységi köre a TEÁOR szerint:

a.)	Közhasznú főtevékenység:

	93.11	’08	Sportlétesítmény működtetése

Egyéb közhasznú tevékenységek:	
	
85.51	’08	Sport, szabadidős képzés
	93.12	’08	Sportegyesületi tevékenység
	93.19	’08	Egyéb sporttevékenység
	93.29	’08	M.n.s. egyéb szórakoztatás, szabadidős tevékenység

b.)	Üzletszerű gazdasági tevékenység körében az alábbi tevékenysége	ket 	folytatja:

	68.20	’08	Saját tulajdonú, bérelt ingatlan bérbeadása, üzemeltetése
	77.21	’08	Szabadidős sporteszköz kölcsönzése
85.51	’08	Sport, szabadidős képzés
93.11	’08	Sportlétesítmény működtetése 
	93.19	’08	Egyéb sporttevékenység
	73.12	’08	Médiareklám

A tevékenység folytatását jogszabály képesítéshez köti, a képesítéshez kötött tevékenységet a társaság csak akkor folytathatja, ha tagjai, vagy alkalmazottai között van olyan személy, aki a jogszabályokban előírt képesítési követelményeknek megfelel. Ha a tevékenység folytatását jogszabály hatósági engedélyhez, bejelentéshez, vagy egyéb előíráshoz köti a társaság a tevékenységét csak az engedély, bejelentési vagy egyéb előírásban megfelelt feltétel teljesítésének birtokában kezdheti meg, illetve folytathatja. 
A társaság közvetlen politikai tevékenységet nem folytat, szervezete pártoktól független és azoknak anyagi támogatást nem nyújt. 

A társaság jogállása

A társaság közhasznú társaság. 
A társaság önálló gazdasági tevékenységet folytat, tevékenysége során keletkező jogokat és kötelezettséget kizárólagosan illetik, illetve terhelik. Önálló adó, munkajogi és társadalombiztosítási jogalanyisággal rendelkezik.

A társaság saját cégneve alatt önálló személyként tevékenykedik, szerezhet jogokat, vállalhat kötelezettségeket, így különösen tulajdont szerezhet, szerződéseket köthet, pert indíthat és perelhető.

Képviselet és cégjegyzés

A társaságot az ügyvezető igazgató képviseli.
A képviselet és a cégjegyzés az ügyvezető igazgató önálló joga és kötelezettsége, jogszabály előírása folytán korlátlan, vagyis kifelé, harmadik személlyel szemben nem korlátozható. A Kht. az ügyvezető igazgató képviseli harmadik személyekkel szemben valamint Bíróság és más hatóságok előtt. A Kht. képviseletére jogosult személy köteles névaláírását közjegyző által hitelesítve a Cégbíróságnál aláírási címpéldányon bejelenteni. 

Tulajdonosi kapcsolattartás

A társaság önkormányzathoz fűződő kapcsolatait a tulajdonosi és cégjogi kérdésekben a 29/2004. (VI.30.) számú rendelet az Önkormányzat vagyonáról, a vagyontársak feletti tulajdonosi jogok gyakorlásáról, az önkormányzat Szervezeti és Működési Szabályzatának a Pénzügyi és Gazdasági Bizottság hatáskörére vonatkozó része, valamint a Bizottság Ügyrendje szabályozzák.
A tulajdonosi kapcsolattartást a Jogi és Képviselői Osztály Vagyongazdálkodási és Cégfelügyeleti Csoportjának a cégfelügyelő munkatársa segíti. A társaság szakmai tevékenységére és pénzügyi támogatására az önkormányzat SZMSZ-ének a Sport Bizottság határköri szabályai vonatkoznak, és ezek a feladatok az oktatás, Kulturális és Sport Osztály Ifjúsági és Sport Csoportjának vezetője, illetve a Közgazdasági Osztály feladatkörébe tartoznak.

II. 

A társaság szervezete

A társaság legfőbb szerve

A közhasznú társaságnál taggyűlés nem működik.
A társaság Gt. szerinti legfőbb szerve (taggyűlés) hatáskörébe tartozó kérdésekben Szombathely Megyei Jogú Város Önkormányzatának Közgyűlése dönt.
A 29/2004. (VI.30.) sz. Önkormányzati Vagyonrendelet 25.§. 1. bekezdése a. pontjában szabályozottak szerint:
-	pótbefizetése elrendelése és visszafizetése, a törzstőke felemelése és leszállítása,
-	osztalékelőleg fizetésének elhatározása,
-	üzletrész felosztásához való hozzájárulás és az üzletrész bevonásának elrendelése a tag kizárásának kezdeményezéséről való határozat,
-	a magához vont üzletrész tagok általi megvásárlásának elhatározása,
-	az 1997. évi CXLIV. törvény 33.§. 1. bekezdésében foglaltak kivételével az ügyvezető megválasztása, visszahívása és díjazásának megállapítása (megválasztáskor),
-	a Felügyelő Bizottsági tagok megválasztása, visszahívása, a Felügyelő Bizottság díjának megállapítása (megválasztáskor),
-	olyan szerződés megkötésének jóváhagyása, melyet a társaság saját tagjával, ügyvezetőjével vagy azok közeli hozzátartozójával (Ptk. 685.§ b. pont) köt, kivéve, ha az 

      utóbbi szerződés megkötése a társaság szokásos tevékenységéhez tartozik,
-	az alapításért felelős tagok, az ügyvezetők és a Felügyelő Bizottsági tagok ellen kártérítési igények érvényesítése,
-	a társaság jogutód nélküli megszűnésének, átalakulásának elhatározása,
-	más gazdasági társaság alapításáról, illetve működő társaságba tagként való belépésről való döntés
-	a társasági szerződés módosítása,
-	a számviteli törvény szerinti beszámolók elfogadása, illetve az adózott eredmény felhasználásról vonatkozó döntés,
-	a Szervezeti és Működési Szabályzat elfogadása kérdéseiben.

Felügyelő Bizottság
A társaságnál 3 tagú Felügyelő Bizottság működik, aki a társaság legfőbb ellenőrző szerve. A Bizottság tagjai közül elnököt választ, feladatait a tulajdonos által jóváhagyott ügyrendben rögzítettek szerint végzi. 

A felügyelő bizottság tagjai:

Palágyi József				9700 Szombathely, Bárdosi N.J.u.50.
Dr. Popgyákunik Péter			9700 Szombathely, Kőszegi u. 19.
Dr. Berényi Tamás				9700 Szombathely, Csuszka u. 1/a.

A tagok megbízatása 2007. november hó 1. napjától a jelenlegi önkormányzati ciklus végét követő gazdasági év lezárásáig, legkésőbb 2011.május hó 31.napjáig szól. (456/2008. (X.30.) Kgy.sz. határozat)

Könyvvizsgáló:
A könyvvizsgálót az alapító jelöli ki, akivel az ügyvezető igazgató szerződés köt a polgári jog általános szabályai szerint.
Tevékenységi köre: 
-	betekinthet a társaság könyveibe, 
-	felvilágosítást kérhet a társaság bármely dolgozójától, 
-	vizsgálhatja a pénztárat, 
-	kezdeményezheti a Felügyelő Bizottság ülésein való részvételi igényét.
A könyvvizsgálatra vonatkozó részletes szabályokat a könyvvizsgáló szerződés tartalmazza.

A társaság első könyvvizsgálója:
Név: Audikont Könyvvizsgáló és Gazdasági Tanácsadó Kft. (9700 Szombathely, Verseny u. 1/C. cégjegyzékszám: Cg. 18-09-102100, kamarai bejegyzési szám: 001469)

Név: Németh Tamás
Lakcím: 9700 Szombathely, Verseny u. 1/C. sz.
Eng. Száma: 002327

Ügyvezető:	A Szombathelyi Sportszolgáltató Közhasznú Társaság élén az ügyvezető áll.

A társaság tevékenységét a jogszabályok, alapító döntések, határozatok alapján az ügyvezető igazgató irányítja.

Az ügyvezető igazgató kizárólagos jogai
-	a társaság képviselete a bíróság, a hatóság, valamint harmadik személyekkel szemben,
-	szerződések, megállapodások megkötése, kivéve az alapító hatáskörébe tartozó megállapodásokat,

-	a cégjegyzés,
-	képviseleti jogát az ügyek meghatározott csoportjára nézve jelen SZMSZ-ben meghatározottak szerint más vezető beosztású dolgozóra átruházhatja,

Az ügyvezető igazgató kötelezettségei
-	a társaság gazdasági-fejlesztési stratégiáinak kialakítása,
-	a társaság gazdálkodásának irányítása, könyvvitelének megszervezése,
-	az üzleti terve elkészítése és a Közgyűlés elé terjesztése,
-	az éves mérlegbeszámoló és a közhasznúsági jelentése elkészítése, Közgyűlés elő terjesztése,
-	határozatok könyvének vezetése,
-	cégjegyzéssel kapcsolatos és egyéb cégbírósági eljárások intézése,
-	a társaság Szervezeti és Működési Szabályzatának elkészítése,
-	a társaság munkaszervezetének irányítása,
-	a Kht. valamennyi munkavállalója feletti munkáltatói jogkör gyakorlása,
-	intézkedés minden olyan ügyben, amely nem tartozik a társaság legfőbb szervének hatáskörébe,
-	a társaság ügyeiről szerzett információkat üzleti titokként köteles megőrizni, kezelni,
-	köteles biztosítani a közhasznú társaság nyilvánosságát, a működés alatt és a döntéshozatal terén is,
-	az alapító határozatait köteles 15 napon az érintettekkel közölni és egyidejűleg a társaság székhelyén található nyilvános hirdetőtáblán közzétenni,
-	köteles biztosítani, hogy a társaság működésével kapcsolatos iratokban előzetes egyeztetés alapján bárki betekinthessen, saját költségéra másolatot készíthessen,
-	köteles gondoskodni arról, hogy a társaság tevékenységének és gazdálkodásának adatai és döntései a Savaria Fórum útján nyilvánosságra kerüljenek,
-	köteles mindazok működési engedélyeket megkérni, amelyek szükségesek a társaság tevékenységének megkezdéséhez és folytatásához,
-	a közhasznú társaság ügyvezetését a Kht. érdekeinek elsődlegesség alapján köteles ellátni,

Feladata:

•	A sportszakmai célkitűzésekkel összhangban meghatározza a társaság szervezeti felépítését és működésének fő szabályait, azok elérésének eszközeit, módszereit
•	Meghatározza a gazdálkodás, munkavégzés, ügykezelés helyi feltételeit.
•	Felelős az alapító okiratban meghatározott alapfeladatok maradéktalan megvalósulásáért
•	Gondoskodik a jogszabályok és utasítások végrehajtásáról
•	Közvetlenül irányítja a dolgozók tevékenységét, összehangolja a társaság munkáját. Rendszeresen értekezletet tart, ahol beszámoltatja a dolgozókat tevékenységükről, meghatározza az időszerű feladatokat, tájékoztatást ad részükre
•	Rendszeresen tájékozódik a létesítmények szolgáltatási helyzetéről
•	Felügyeli az társaság létszámát és a bérezés jogszabály szerinti mértékét
•	Tájékozódik a városi sportági szakágak munkájáról, a helyi verseny-, diák-, szabadidősport rendezvények szervezéséről, eredményeiről
•	Folyamatosan kapcsolatot tart országos sportági szakszövetségekkel, szervezetekkel, részt vesz rendezvények szervező bizottságainak munkájában
•	Sportpropaganda tevékenységet végez
•	Sportrendezvényeken díjakat ad át
•	Kapcsolatot tart és együttműködik a külföldi, országos, megyei, városi sportegyesületekkel, sportszervezetekkel, sportvezetőkkel, a Polgármesteri Hivatallal, a Sport Szakmai Bizottsággal, a Felügyelő Bizottsággal
•	Jutalmazásokra, sportkitüntetésekre javaslatot tesz
•	Felügyeli és szabályozza a társaság összes egyéb feladatában meghatározott tevékenységeket
•	Az önkormányzat vagyonrendeletében meghatározottak szerint szerződéseket köthet, illetve vállalkozási tevékenységet folytathat.
•	Folyamatba épített ellenőrzés

Az ügyvezető személyes döntési és intézkedési hatásköre

•	A társaság szervezetének kialakítása
•	A társság szolgáltatásainak és szolgáltatásai díjtételeinek meghatározása
•	A szolgáltatást igénybevevőknek nyújtott kedvezmények jóváhagyása
•	A szolgáltatási szerződések megkötése
•	A jogszabályi előírások alapján készítendő belső szabályzatok jóváhagyása
•	Munkáltatói jogok gyakorlása, a dolgozók kinevezése, és felmentése
•	A dolgozók béremelésének jóváhagyása
•	A dolgozók fegyelmi felelősségre vonásának kezdeményezése
•	Rendkívüli és fizetés nélküli szabadságok engedélyezése
•	Javaslatokat tesz városi kitüntetésekre és jutalmazásokra.
•	Célfeladatok meghatározása
•	Közgyűlési és bizottsági előterjesztések szakmai előkészítése
•	Közgyűlési és bizottsági határozatok végrehajtása

A társaság működése

A Szombathelyi Sportszolgáltató Közhasznú Társaság a sport, a kulturális és társadalmi igények által támasztott követelmények kielégítését szolgálja a meglévő technikai és személyi feltételeivel.

Gondoskodik Szombathely Megyei Jogú Város Közgyűlése által hozott - a szakterületet érintő - határozatok végrehajtásáról, illetve a végrehajtás megszervezéséről és ellenőrzéséről.

Az alapító a közhasznú társasággal kapcsolatos kérdésekben történő döntés értelmében szükség szerint, de évente legalább egy alkalommal ülést tart.

Az ülést az alapító az SZMSZ-ben foglaltak szerint hívja össze. Az alapító a hatáskörébe tartozó kérdésekben hozott döntésekről az ügyvezető igazgatót írásban köteles értesíteni. 

A döntéshozatalt megelőzően az alapító az előterjesztés megismerése érdekében a Felügyelő Bizottsággal és az ügyvezető igazgatóval előzetesen egyeztet. 

Az ülésekre a Felügyelő Bizottság tagjait, az ügyvezető igazgatót, illetve a könyvvizsgálót véleményezési és tanácskozási joggal meg kell hívni. 

A véleményezési jog gyakorlása történhet ülés keretében és ülésen kívül.

Az ülésen sem az ügyvezető igazgatót, sem a könyvvizsgálót, sem a Felügyelő Bizottság tagjait meghatalmazott személy nem képviselheti.

Az ülésről jegyzőkönyvet kell készíteni, melyet a véleményezési joggal rendelkezők aláírásukkal hitelesítenek.

A jegyzőkönyvet a társaság irattárában kell megőrizni.

A döntéseket az alapító hozza meg, amely döntést az érintettekkel írásban közöl, kivéve az ügyvezető igazgató, aki a rá vonatkozó határozatot a jegyzőkönyvben foglaltak alapján köteles tudomásul venni.

Az alapítói határozat csak akkor érvényes, ha azt a véleményezési jog jogosultjai véleményezték.

Amennyiben az alapító által hozott döntések tervezetét a véleményezési jog jogosultjai nem ülés keretében véleményezik, akkor az alapító köteles azt a véleményezési jog gyakorlóinak előzetesen írásban megküldeni.

A véleményezési jog jogosultjai a kézhezvételtől számított 8 napon belül kötelesek a véleményüket az alapítónak írásban megküldeni. Ha valamelyik jogosult külön véleménnyel rendelkezik, akkor azt is meg kell küldeni az alapítónak.

Az ügyvezető igazgató az alapítói döntéstervezetekről az írásos véleményekről és a döntésekről nyilvántartást vezet, illetve azokat az irattárban megőrzi. Vezeti továbbá a határozatok könyvét.

III. 

Szakmai szempontból meghatározó tevékenysége

Figyelemmel kíséri és végrehajtja a Felügyelő Bizottság és a Közgyűlés által hozott jogszabályokat, rendeleteket.

Végrehajtja a társaságra vonatkozó közgyűlési határozatokat.

Segítséget nyújt bizottsági ülések szakmai előterjesztésében.

Célkitűzéseket, fejlesztési terveket készít a működési területéhez tartozóan a sportban meghatározott feladatokra.

Illetékességi rendszerébe illő versenyrendszereket, bajnokságokat, sportrendezvényeket, sporttáborokat stb. szervez, illetve közreműködik ezek lebonyolításában.

Kapcsolatot tart a város sportegyesületeivel, szervezeteivel, segítséget nyújt azok munkájának koordinálásában.

Szükség esetén kialakítja az érdekegyeztetés, szakmai vélemények hivatalos rendszerét.

Sportnyilvántartást, adatbázist kezel, illetve vezet, amely a helyi sport mind szélesebb körére kiterjed.

Szakmai javaslatokat készít az önkormányzati sport kitűntetésekkel és jutalmazásokkal kapcsolatban.

Szükség és lehetőség szerint sportvezetők, túravezetők képzésével és egyéb hatáskörébe tartozó oktatással és vizsgáztatással kapcsolatos feladatokat lát el.

Sportpropaganda tevékenységet fejt ki, és közreműködik a mozgás-gazdag életmódot népszerűsítő felvilágosító tevékenység megszervezésében.

Összeállítja a város sport-versenynaptárát.

A kezelésében lévő ingó és ingatlan vagyonnal kapcsolatos feladatok

A társaság mint az Önkormányzati vagyonkezelő szerv a kezelésében, használatában lévő önkormányzati vagyonnal az Önkormányzat kötelező feladatainak sérelme nélkül a törvények és a 29/2004. (VI.30.) számú Szombathely Megyei Jogú Város Önkormányzata rendeleteinek keretei között gazdálkodik.

29/2005. (VI.30) Kgy. sz. rendeletben előírtak szerint a működési körébe tartozó sportlétesítmények fenntartása, gondozása és üzemeltetése a sportszakmai követelményeknek megfelelően.
A sportlétesítmények üzemeltetésének megszervezése a sportegyesületi, iskolai, lakossági és szabadidősport igények minél teljesebb körű kielégítése érdekében.
A sportlétesítmények külső és belső rendjének szabályozása a sportlétesítményeket használók rendjének és fegyelmének biztosítása érdekében.
Az előirt munkavédelmi szabályzat betartása és betartatása.

A létesítmények ingó- és ingatlan vagyonának felmérése, nyilvántartásba vétele (érték-megállapítás, leltár).
Biztosítja a sportlétesítmények rendeltetésszerű üzemeltetését. A létesítményeken lévő pályákat, játéktereket a sportszakmai követelményeknek megfelelően használatra előkészíti.
Saját erőforrásból, vagy külső segítség igénybevételével folyamatosan gondoskodik a létesítmények állagának megóvásáról, szakszerű javításától, a műszaki munkák irányításáról és ellenőrzéséről.

Egyéb tevékenységei

1.	Az alaptevékenységhez kapcsolódó szakmai feladatok ellátása mellett a létesítmények szabad kapacitásának kihasználása és költségvetési bevétel növekedés érdekében végzett feladatok:

•	Sportlétesítmények szabad kapacitásának kihasználása bérbeadással
•	Versenytermek, edzőtermek, sportpályák különböző funkciójú helyiségek és egyéb területek eseti vagy tartós bérbeadása sportegyesületek, gazdálkodó szervezetek, vállalkozók részére. Sportrendezvények, edzések, tanfolyamok, kulturális rendezvények, kiállítások, vásárok és egyéb tevékenység lebonyolítása
•	Terület bérbeadás
•	A szolgáltatásokat igénybevevők, illetve bérlők részére közüzemi szolgáltatások biztosítása

A létesítményeknél:

A szakfeladatokkal, a működéssel összefüggő anyagok, beszerzések és felszerelések mennyiségi nyilvántartása.
Állóeszközök nyilvántartása (létesítményenként), tartós fogyóeszközök nyilvántartása.
Pénzügyminisztérium által előirt számviteli nyilvántartások.
Gazdálkodásról, bizonylati nyilvántartásról, leltárról, selejtezésről az érvényben lévő rendelkezések szerint, valamint szabályzatok alapján kell gondoskodni.

IV.

A szervezeti egységek és főbb feladataik

A társaság 12 fővel működik.
-	1 fő marketingszervező,
-	1 fő rendezvényszervező
-	1 fő adminisztrátor,
-	1 fő pénztáros, könyvelés előkészítő,
-	1 főszabadidő-sportos, gazdasági ügyintéző,
-	6 fő technikai személyzet

Marketingszervező - rendezvényszervező

Feladata

•	Kapcsolatot tart az illetékességi területén a sportszervezetekkel, sportegyesületekkel, oktatási intézményekkel.
•	A nemzetközi, országos és helyi versenynaptárok alapján elkészíti a város éves versenynaptárát.
•	Összegyűjti és rendszerezi a város sportegyesületeinek, sportszervezeteinek sporthoz kapcsolódó adatait.
•	A város Sport Szakmai Bizottságával egyeztetve segíti a város sportegyesületeiben folyó sportszakmai munkát.
•	Az egyesületek éves eredményeinek összegzése alapján javaslatot tesz az önkormányzati támogatás felosztására.
•	Megszervezi, kiírja és megrendezi az illetékességi területén a feladatául kijelölt versenyeket, ill. rendezvényeket.
•	A sportági szakvezetőkkel a feladatoknak megfelelően egyeztető megbeszéléseket kezdeményez.
•	Közreműködik az illetékességi területén zajló nemzetközi, országos és helyi versenyek és rendezvények szervezésében, bonyolításában.
•	Javaslatot készít a különböző sportrendezvények költségvetésére, közreműködik a pénzügyi fedezet megteremtésében.
•	Segítséget nyújt a rendezvények lebonyolításához szükséges technikai, személyi feltételek és hatósági engedélyek biztosításában.
•	Lehetőség szerint megjelenteti a társaság állandó és időszakos kiadványait, propaganda anyagait.
•	Segíti, szervezi a sportegészségügyi és rehabilitációs rendezvényeket.
•	Sporttal kapcsolatos nyilvántartások vezetése.

Könyvelés előkészítő-pénztáros és szabadidősportos, gazdasági-pénzügyi ügyintéző

Az ügyvezető alárendeltségében működik.
Feladata:

•	A társság tevékenységének gazdasági kihatásait dokumentáló, eredményeit hitelesen biztosító pénzügyi és számviteli rendjének elszámolási és elszámoltatási feladatainak végzése
•	A társaság tevékenysége során annak eszközeiben és forrásaiban, a ráfordítások és árbevételek alakulásában jelentkező összes változás számviteli előirányzatoknak megfelelő rögzítése
•	A számviteli követelmények érvényesítő bizonylati elv betartása és karbantartása
•	A feladatok végrehajtása során keletkező adatok folyamatos és többrétű ellenőrzése, egyeztetése
•	A társaság ügyvezetője részére az irányításhoz szükséges adatok biztosítása
•	A számviteli tevékenység legcélszerűbb megszervezése és folyamatos karbantartása
•	A pénzügyi, gazdálkodási jogszabályok, belső szabályzatok alapján a társaság sportszakmai feladatainak végzéséhez, a társaság üzemeltetéséhez szükséges pénzügyi eszközök biztosítása
•	A társaság részére a pénzügyi fegyelem biztosítása, a pénzügyi vonatkozású nyilvántartások vezetése
•	Az önkormányzati tulajdon védelme érdekében előírt és megkívánt funkcionális ellenőrzési tevékenység végzése, a tervszerű, takarékos gazdálkodás megszervezése és ellenőrzése
•	A Munka Törvénykönyvéről szóló 1992. évi XXII. törvény és a végrehajtására kiadott jogszabályok előírásainak betartása
•	A társaság gazdálkodásával és a dolgozók anyagi ösztönzésével kapcsolatos feladatok végzése
•	A szabadidősport és a sport nagyrendezvények pénzügyi és gazdasági feladatainak ellátása.
•	A személy- és vagyonvédelem technikai eszközeinek, a biztonsági előírások megtartásának rendszeres ellenőrzése
•	A külső kivitelezők által végzett munkák számláinak ellenőrzése, jogosságának elbírálása
•	A társaság állóeszközeinek tervszerű és megelőző karbantartása és az ezzel kapcsolatos feladatok ellátása.

V.

Munkavégzéssel kapcsolatos szabályok

Munkáltatói jogok gyakorlása
-	társaság munkavállalói felett az ügyvezető igazgató gyakorolja,
-	a Szervezeti és Működési Szabályzatban és a munkaköri leírásokban meghatározottak szerint az ügyvezető igazgató rendelkezik,
-	a társaság munkavállalói tekintetében a munkaszerződés megkötése, a rendes és rendkívüli felmondás a Kht. ügyvezetőjének kizárólagos joga.

Munkavégzés teljesítése

Munkarend:
Heti 40 óra. Hétfő – Péntek 7.30-16.00
Ettől eltérés a Munkatörvénykönyve által meghatározott kereteken belül az ügyvezető igazgató döntése alapján.

A munkakörök átadásának szabályai, a helyettesítés rendje
Átadás – átvételi jegyzőkönyvek szerint a munkaköri leírások figyelembevételével.

Bankszámla feletti rendelkezés
A társaság bankszámlája feletti rendelkezéshez a társaság számláját kezelő bankhoz bejelentett, képviseli aláírási joggal felruházott ügyvezető aláírása szükséges.
Az ügyvezető korlátlanul jogosult a társaság bankszámlája felett rendelkezni, a társasági szerződésben rögzített feltételek között.

Kötelezettségvállalás és utalványozási jogkör
Kötelezettségvállalásra a társaság ügyvezető igazgatója vagy az általa felhatalmazott személy jogosult.

Az utalványozási jog azt a jogosultságot jelenti, amivel az ezzel felruházott személy igazolja a pénztár felé valamely kifizetés jogosságát.
Pénz, anyag, fogyóeszköz utalványozására csak az utalványozási joggal felruházott vezető jogosult.

A társaság más vezetőit, illetve alkalmazottait az ügyvezető igazgató ruházza fel utalványozási joggal. 
Az utalványozási jog tartalmát, esetleg korlátait írásban kell közölni az e jogosultsággal felruházott dolgozóval.
Az utalványozási joggal felruházott személyekről napra kész nyilvántartást kell vezetni, amely tartalmazza az utalványozásra jogosultakról a következő adatokat: név, beosztás, utalványozási jog tartalma, esetleges korlátai, a jog megadásának, illetve megvonásának időpontja, saját kezű név aláírása.

Nyilatkozat a tömegtájékoztatási szervek felett
A társaság helyzetéről az ügyvezető igazgató, illetve az általa megbízott személy nyilatkozhat.

Kártérítési kötelezettség
A Munkavédelmi Szabályzat, illetve a munkaköri leírások alapján történik.

Postabontás rendje
Az adminisztrátor feladata az érkező iratok dátumbélyegzővel való ellátása, érkeztetése. Az iratkezelés, a postabontás, az érkeztetés és az irattárózás szabályait az Iratkezelési Szabályzat tartalmazza.

A társaság bélyegzőjének felirata:

   	Szombathelyi Sportszolgáltató Közhasznú Társaság
	9700 Szombathely, Markusovszky u. 8.

A társaság egyéb szabályzatai

•	Számviteli Politika
•	Számlarend
•	Eszközök és források értékelési szabályzata
•	Önköltség számítási szabályzat
•	Pénzkezelési szabályzat
•	Közbeszerzési szabályzat
•	Bizonylati szabályzat
•	Leltárkészítési és leltározási szabályzat
•	Tűzvédelmi utasítás
•	Munkavédelmi szabályzat
•	Felesleges vagyontárgyak hasznosításának és selejtezésének szabályzata
•	Vagyonnyilatkozat-tételi kötelezettség szabályozása az SZMSZ mellékletét képezi
VI.
Záró rendelkezések
Jelen Szervezeti és Működési Szabályzat módosítása csak az alapító jóváhagyásával történhet. A Szervezeti és Működési Szabályzat a kihirdetés napján lép hatályba és Szombathely Megyei Jogú Város Közgyűlésének jóváhagyásával érvényes.
A Szervezeti és Működési Szabályzat foglaltakat az alkalmazottak megismerték.
Szombathely, 2005. szeptember 
Készítette:         /: Takács József :/
								/: Takács József:/
							           ügyvezető igazgató
A fenti SZMSZ-t Szombathely Megyei Jogú Város Önkormányzata 376/2005. (IX.29.) Kgy. számú határozatával jóváhagyta.
							/: dr. Ipkovich György :/
							       polgármester